Cs demana la compareixença en Corts de Soler i Bravo perquè expliquen la seua gestió | Valencia Extra\nCs demana la compareixença en Corts de Soler i Bravo perquè expliquen la seua gestió\nEl grup parlamentari Ciutadans ha registrat en Les Corts les sol·licituds de compareixença urgent dels consellers d’Hisenda i de Justícia davant la Diputació Permanent per a explicar les accions que han dut a terme des dels seus respectius departaments davant la crisi del coronavirus.\nEn concret, es demana que comparega el titular d’Hisenda i Model Econòmic, Vicent Soler, per a informar de les seues mesures davant la crisi generada per la pandèmia i especialment sobre les modificacions pressupostàries, els decrets aprovats i el full de ruta previst.\nAixí mateix, Cs vol que la responsable de Justícia, Interior i Administració Pública done compte de les accions dutes a terme des de la seua conselleria.\nAquesta mateixa setmana ja han comparegut en Les Corts el president de la Generalitat, Ximo Puig; la vicepresidenta i consellera d’Igualtat i Polítiques Inclusives, Mónica Oltra; i la titular de Sanitat Universal i Salut Pública, Ana Barceló.\nLa típica "partideta" de cartes de tota la vida es digitalitza\nSanitat confirma 2.136 nous casos de coronavirus, 19 defuncions i 59 brots en la Comunitat Valenciana\nIgualtat i Habitatge preparen un conveni per a cedir habitatges a persones amb diversitat funcional\nUn estudi de la Universitat de Pàdua certifica que la tecnologia del plasma fred elimina el Coronavirus


Inauguració exposició QUERALT OSORIO - Club Nàutic Salou\nInauguració exposició QUERALT OSORIO\nEl passat divendres 12 d’abril va tenir lloc l’acte d’inauguració de l’exposició solidària a càrrec de l’artista Queralt Osorio. Amb aquest acte el Club Nàutic Salou dóna començament a la temporada 2019 d’exposicions.\nAquesta exposició romandrà oberta fins al dimecres 24 d’abril, en horari de 10h a 14h i de 16h a 20h.\nEls beneficis de les vendes es destinaran a projectes de la Creu Roja d’alimentació per a persones en situació de vulnerabilitat.\nLa presentació de l’exposició va estar a càrrec de l’artista, acompanyada de la Representant de Creu Roja Salou, la Sra. Marina Pelaez, el President del Club Nàutic Salou, Sr. Jaume Vicheto i el Vice-President, Sr. Pascual Roche. L’acte va comptar amb l’actuació del músic Eduardo Sánchez del grup “Alquimia Flamenco”.


Benvinguts al blog " SRC Racing 73", no som res mes que un grup d'amics que la nostra passió es l'esport gaudit a la natura, i un d'ells es es la BTT. Un gran dia de Juliol del 2009 vam decidir crear aquest blog i des de llavors sembla que la cosa va agafant força i la colla cada dia es va fent mes gran i això tot just acaba de començar...\nLa nostra passió la BTT, el nostre deure pedalar, la nostra Sortida Catalunya la nostra Meta l'horitzó i el nostre objectiu Planeta Terra... Senzillament SRC Racing 73\nHola macus, HEM FINALITZAT PEDALS DE LAVA !!!! Però abans de les felicitacions explicarem com va anar la sortida i l´última etapa.\nCom la resta de dies, ens vam aixecar a quarts de nou, però amb una diferència, aquesta vegada voliem fer gala de la nostra casta, compromís, professionalitat...(jejejeje) i guanyar l'última etapa i d'aquesta manera emportar-nos el que serà la nostra primera volta per etapes a Pedals del Món.\nA les 9h ens vam trobar amb els altres ciclistes de Barcelona, ells iniciaven l'etapa i nosaltres aprofitàvem per fer un mini esmorzar.\nA 2/4 de 10 vam decidir començar l'etapa amb uns primers km estirant les cames pel passeig marítim. Quan vam acabar el passeig vam decidir posar-nos seriosos i augmentar una mica el ritme per recuperar xino xano als escapats.\nAl cap d'uns 10 Km ja els teniem a la vista i als 13 Km ja els haviem agafat. Vam estar una mica amb ells per comprovar que es trobaven bé i per si volien anar tots junts però ens van dir que anéssim tirant i vam tornar a posar un ritme que al cap de pocs Km ja no veiem a ningú.\nEra el dia que més vam disfrutar perquè era un terreny mountainbike total, anàvem vorejant la costa pels senders i petits camins de la zona dels Ajaches ... un terreny on es podia fer gala de la nostra tècnica a l'hora d'afrontar les zones rocoses i en especial els descensos.\nAixí fins arribar a la zona més difícil per orientar-nos, on gràcies a l'orientació d'en Xafi i en Jordi vam poder triar el camí correcte fins arribar a la vall de la muntanya on vam trobar els dos cotxes ( o el que quedava d'ells), que eren els punts d'orientació i una àncora molt gran dibuixada en una de les cares d'una muntanya. Pocs metres més endavant vam arribar a la Cova Jardi dels Cactus i dels Records (molt maca i curiosa), vam descansar una mica i vam aprofitar per fer una mica el burro pujant a la barca patera tipus " Desembarco de Normandia " jejeje\nSeguidament vam afrontar un parell de pujades molt empinades i rocases que s'ha de dir que no les vam poder fer sobre la bicicleta, sinó caminant, però la zona valia la pena.\nFinalment vam aconseguir sortir de la zona Ajaches i vam arribar al punt de control (eren les primeres cases que veiem després d'uns 15 km aprox) ens vam trobar que el bar estava tancat, però fent gestions amb els organitzadors ens van informar que no passava res i nosaltres com no, vam aprofitar per fer una cervesa al bar del costat, vora el mar, que bona i que bé que va entrar...\nDesprés de fer la parada obligatòria vam voler agafar forces amb unes barretes de fruita amb sucre que portava exclusivament en Carles... però la sorpresa va ser quan ens va dir que no les havia agafat, que les havia deixat a la maleta de l'apartament ((( a la nit no va poder aguantar i ens va dir que cinc minuts abans de demanar-li, l'avaria tècnica que havia tingut, era fingida i falsa, era l'excusa per poder menjar-se tot sol l'última barreta que tenia sense compartir amb la resta, perquè segons ell estava molt faltat de sucre... Ai Carlitos Carlitos jejejejeje, - li vam perdonar com no - jeje )))\nPocs km després vam arribar a Puerto del Carmen on també vam aprofitar el terreny per reduir el ritme, fer descensos d'escales (això només ho va fer en Jordi) i la tradicional baixada ziga-zaga fins a la zona del port on vam tornar a fer unes birretes quasi obligats. (el dipòsit d'en Xafi es trobava amb reserva, li quedaven pocs km, amb el nivell de cervesa que tenia i potser no hagués arribat jejejeje )\nFinalment vam arribar al final de l'etapa, que és on vam iniciar " Pedals de Lava", on va començar tot, a la Plaça de les Nacions.\nEl final de l'etapa es va decidir a l'esprint, anaven escapats en Jordi i en Carles a pocs metres d'en Cifu i en Xafi. Als últims metres en Cifu, va trair els companys que tota la ruta l'havien portat com un tarró de sucre i protegit del vent, va deixar en Xafi enrere i després de "jugar-se la vida " en un parell de revolts, va poder atrapar en Jordi i en Carles que anaven tirant tranquilament, fent-la petar i sense cap tipus d'interès de competir ni d'arribar abans.(però ja sabem com és el nostre Cifu, porta l'esperit de competir a la sang i sempre que veu el final o la meta no pot aguantar, encara que hagi de trair els companys... jejejejejeje, ah! i a les sortides tamé ho fa... jejeje :-)\nDesprés de dinar i que en Cifu quasi acabés amb l'existència de cervesa del restaurant perquè al seu dipòsit li van entrar 1.5 litres de líquid (cervesa) ens vam dutxar i vam anar a la botiga de Pedals de Lava on ens vam trobar tots els ciclistes, vam comentar tota l'estada, la ruta i ens van fer entrega del mallot commemoratiu de Pedals de Lava.\nPer acabar el dia i celebrar que vam poder acabar tota la ruta sense cap problema important, ens vam decidir anar a fer un bon sopar, però va haver-hi una baixa d'última hora i va ser el sr.Cifu a causa de l'esprint final, les poques forces que li quedaven van acabar de desaparèixer i en va pagar les conseqüències i no va poder seguir el ritme dels altres companys i va tenir que quedar-se a l'apartament a descansar, abatut, jejejejeje.\nNosaltres tres amb la pena que el nostre company (de rebuf i a roda) no pogués venir, vam degustar un bon pernil ibèric amb " pa amb tumaca " (com diuen els canaris) i uns bons entrecots amb el corresponent bon vi, que ja en teniem ganes i ens ho ben mereixíem...\nPublicat per Equipo SRC Racing73 a 18:11 Cap comentari:\nQUI ENS VEU ARA\nTirantmilles.com Guies de muntanya del solsonès\nMARCHAS BTT GIRONES :


Quatre grups catalans han actuat a l’Eurosonic 2018 i han participat al programa europeu ETEP amb el suport de l’ICEC. Institut Català de les Empreses Culturals\nQuatre grups catalans han ...\nQuatre grups catalans han actuat a l’Eurosonic 2018 i han participat al programa europeu ETEP amb el suport de l’ICEC\nLes bandes catalanes Mueveloreina, Museless, Odina i The Zephyr Bones han actuat a la 32ª edició de l’Eurosonic Noorderslag, celebrat del 17 al 20 de gener a Groningen (Països Baixos). Els quatre grups han comptat amb el suport de l’ICEC que, com a soci del programa ETEP, els ha ofert ajut per al desplaçament a Groningen així com suport a la promoció a través de Catalan Arts, la seva marca d’internacionalització de les empreses culturals i creatives.\nL’Eurosonic és un dels festivals més influents d’Europa i un important punt de trobada entre els professionals de la música indie i pop-rock. La gran quantitat de professionals internacionals acreditats –enguany, 4.288 de 42 països- i l’ampli número de showcases -374 aquesta edició- fan que l’Eurosonic sigui una oportunitat única per impulsar internacionalment la carrera dels artistes.\nL’Eurosonic s’ha convertit en una plataforma per a la música emergent europea acollint també el programa ETEP (European Talent Exchange Programme), una iniciativa amb suport de la Unió Europea que té com a objectiu facilitar la circulació i la contractació dels grups europeus entre festivals d’arreu del continent. Gràcies a aquest programa, un centenar de festivals pertanyents a la xarxa ETEP han contractat un total de 2.690 actuacions de 972 artistes europeus des del 2003.\nL’ICEC és soci del programa ETEP des del 2011 amb l’objectiu de donar suport i promocionar internacionalment els artistes de Catalunya. Un total de 24 grups catalans han actuat a l’Eurosonic participant al programa ETEP des del 2012.\nAquest 2018 aquestes 4 bandes formaran part de l’ETEP i es podran beneficiar de les facilitats de contractació que el programa ofereix als festivals de música europeus pertanyents a la xarxa.


El govern català diu que el Pla B és declarar la guerra a Andorra i deixar-se guanyar - benegre.cat\nBy Àlex Solà | 20 de setembre de 2017\nLa Generalitat maniobra. Davant la repressió policial i jurídica de l’estat espanyol que posa en entredit la logística pel referèndum de l’U d’Octubre, cada vegada més veus s’alcen per reclamar la posada en marxa del Pla B: declarar la guerra a Andorra i deixar-nos guanyar. “Aviam, millor andorrans que espanyols i si volíem colar uns Jocs d’Hivern a Barcelona serà que el país dels Pirineus és prou gran, no?” assegura un alt càrrec del govern.\nAixí les coses, el govern assegura que ja està posicionant Mossos d’Esquadra a la Seu d’Urgell per preparar l’invasió fallida d’Andorra. “Com que es tracta de perdre la guerra, només hem enviat un parell d’agents pel nostre bàndol que robin un parell de formatges de bola per iniciar el conflicte… res que qualsevol conductor andorrà no pugui derrotar amb les seves maniobres circulatòries habituals”, insisteixen al Govern.\nTot i que el Pla B guanya força, la majoria de forces polítiques sobiranistes preferiríen una altra solució però no hi veuen alternativa. “Quan el més semblant a un espanyol de dretes és un equidistant d’esquerres ja em diràs què farem”, justifiquen.\nAlbert Rivera ofereix el seu suport a Hillary Clinton per intentar la investidura\nCom a contrapartida demana que Inés Arrimadas tingui escortes nord-americans "perquè ja se sap què passa a Catalunya"\n9 de novembre de 2016 Àlex Solà


Estimulació de la comunicació i del llenguatge - CIM Centro de Psicología Badalona\nAprofitarem els moments rutinaris del dia a dia per anar posant paraules i petites frases a l’acció que estem fent i que farem. Si el nen presta atenció podem introduir preguntes senzilles per estimular la interacció, la comprensió i l’expressió del nen.\nMoments quotidians com l’hora de vestir-se, esmorzar, preparació per anar al carrer, moment del bany, preparació per anar a dormir, recollir joguines… ens poden ajudar a establir rutines i situacions comunicatives que, al repetir-se dia a dia, van ajudant al nen a estructurar el seu llenguatge (vocabulari i frases cada cop més llargues, producció de preguntes, etc.). Podem, també, reforçar aquests moments amb petites cançons que ells relacionen amb l’activitat a realitzar.\nÉs en moments com aquests quan podem aprofitar per donar petites ordres senzilles per estimular l’atenció i la comprensió del llenguatge.\nTindrem en compte les situacions en les quals el nen interacciona amb l’ambient a través de les activitats de lleure, sortides familiars, etc. Aquestes experiències ja comporten un factor estimulador que podem potenciar acompanyant al nen en les interaccions i posant paraules a les vivències i a les emocions experimentades.\nPodem introduir el joc com un element de transmissió i pràctica de les habilitats lingüístiques que pretenem ensenyar. El llenguatge s’adquireix no només en la interacció amb les persones, sinó també com a resultat de les experiències del nen, especialment a través d’activitats de joc que impliquen manipular, explorar objectes i joguines.\nSerà important recrear situacions on pugui desenvolupar el joc simbòlic que el motivi. Podem utilitzar els centres d’interès que sabem que li agradaran: animals, pirates, etc. Podem aprofitar aquest moment per seure al seu costat i observar-lo tranquil·lament, intervenir en el moment que ell ens ho demani i anar explicant de forma senzilla allò que veiem que va realitzant amb els ninots, animals o el que sigui. Ho anirem fent amb tranquil·litat i utilitzant frases senzilles.\nD’aquesta marera reforcem el vincle amb el nen, l’infant sent que estem pendents d’ell, que estem interessats en el que fa, reforcem el llenguatge proporcionant un model i reforcem la comunicació amb el nen.\nMare: – El nen puja al cavall\nMare: – com corre!\nMare: – ara el nen baixa del cavall\nEstimulació dels jocs imitatius i d’interacció que agradin al nen i representin un moment de comunicació d’alegria i d’expressivitat : cantar cançons, jocs de mans,etc.\nEstimulació de la mirada conjunta de contes: serà un moment molt important ja que estarem incidint directament tant a nivell de vocabulari, estructura del llenguatge com de l’atenció i la interacció amb l’adult.


ELS DENTISTES PODRIEN DIAGNOSTICAR EL CÀNCER AVIAT MIRANT LA SEVA SALIVA - CIÈNCIA - 2020\nEls dentistes podrien diagnosticar el càncer aviat mirant la seva saliva\nEl teu dentista podria ser el teu nou metge. No cancel·leu el vostre físic anual encara, però una prometedora investigació de l'Escola de Odontologia de la UCLA suggereix que els diagnòstics salivaris (o "salivaòmics") podrien convertir-se en un potent recurs per a la detecció precoç d'una àmplia gamma de possibles problemes de salut com l'autoimmune. malalties, diabetis i fins i tot condicions de perill per a la vida com el càncer.\nDavid Wong, en un article publicat al Journal of the American Dental Association, investigador de la UCLA, David Wong, descriu les seves investigacions sobre el maquillatge biològic de la saliva i els diversos indicadors de salut que hi viuen. La saliva humana està formada per molècules, al cap i a la fi, en aquelles molècules complexes, els metges o dentistes que busquen coses adequades poden trobar-ho tot, des de proteïnes fins a ADN fins a ARN, o bàsicament tot el genoma i una gran quantitat d’altres caràcters de suport. Amb aquestes molècules identificades i els investigadors aïllats poden aplicar-los qualsevol quantitat d'eines científiques: coses com ara la gemòmica, la proteòmica i la transcriptòmica (posant els "òmics" a la "salivaòmica").\nEl diagnòstic salarial en sí mateix és un camp relativament jove, però el diagnòstic mitjançant biomarcadors no ho és i és essencialment això. La diferència, per descomptat, és que és extremadament no invasiu, no necessita res més que una mostra de saliva. Wong i col·laboradors creuen que la saliva pot ser tan significativa com la sang i altres líquids corporals en el diagnòstic d'una sèrie de afeccions i trastorns.\nEls autors assenyalen que un 20 per cent més d’americans veuen els seus dentistes més sovint que els seus metges, de manera que les salivaòmiques desplegades a l’odontòleg podrien convertir-se en una eina eficaç per a la detecció precoç de qualsevol nombre de dolències comunes, sense que el pacient pogués trepitjar mai l’examen del metge. habitació. Això vol dir que el vostre dentista podria convertir-se aviat en la primera línia de defensa diagnòstica davant de malalties que afectin no només la seva salut bucal, sinó tot el seu cos.\nBodyByDarwincom : Els dentistes podrien diagnosticar el càncer aviat mirant la seva saliva © 2019. All Rights Reserved.


Teresa Devesa i Monclús 5 maig 2013 at 20:21\nNoies, heu fet un article útil per interpretar correctament el detonant de l’argument de la comèdia, però hauríeu de donar les referències de les imatges i també del text (acte i escena, i nom de la traductora).\nMargalida Capellà Soler 5 maig 2013 at 21:02\nVoleu dir que aquest bust pertany a Plaute? De cap de les maneres i amb la seva oratòria us deixarà bé si no ho esmeneu aviat i en el seu lloc hi poseu un bust de Plaute! Com bé diu la Teresa les imatges han d’estar enllaçades a pàgines amb Creative Commons i amb la seva referència, d’aquesta manera eviteu confondre un escriptor romà amb un altre! Errare humanum est i rectificar és de savis!\nTraduir és un art ben difícil, ja ho sabeu! No us oblideu de citar mai de qui és la traducció!\nFa poc a l’exposició de Pompeia a Madrid, vaig veure aquest vídeo que nosaltres ja teníem al Fil Moodle de Llatí 1, però, si us agrada, crec que s’adiu molt amb el vostre apunt i el podeu posar en comptes de la fotografia de la domus.\nM’ha agradat que hàgiu utilitzat l’assistir a la representació de Plaute per parlar de la casa romana!\nTeresa Devesa i Monclús 6 maig 2013 at 23:25\nNoies, hauria estat millor que comprovéssiu el vostre error i haguéssiu substituït vosaltres la imatge, però com que no heu pogut fer classe amb la Núria i no sabem quan hi tornareu, he fet jo mateixa els canvis, perquè demà visitaran l’article els alumnes de quart i cal que no es confonguin.\nHe afegit també el vídeo proposat per la Margalida, perquè és francament il·lustratiu. Gràcies per compartir-lo, Margalida.\nMargalida Capellà Soler 7 maig 2013 at 07:21\nGràcies, Teresa! L’error de la confusió provenia d’aquesta pàgina que han posat Ciceró en comptes del bust de Plaute!\nTeresa Devesa i Monclús 7 maig 2013 at 09:39\nDe ben segur que al gran orador no li agradaria gaire que el confonguin amb un personatge tan poc il·lustre com un simple comediògraf…\nSergio Doni 7 maig 2013 at 10:58\nEn aquest article, que és molt bo percert, en el video ens fan un recorregut complet de la “domus”, ja que ensenyen com era l'”impluvium”, on anava a parar l’aigua de la pluja que passava per el “compluvium”. L'”impluviu” teniauns forats al terra per on anava l’aigua fins a un forat on s’emmagetzemava tota l’aigua. Després va cap a un “cubiculum” (habitació) i ensenyia tots els objectes que hi habien. També mostra l'”atrium”, el “peristylum”, el “triclini”, habitació on els amos de la casa menjaven, dinaven amb amics, o en família.\nAinhoa Astasio 7 maig 2013 at 10:59\nAquest article m’ha ajudat molt a acabar d’entendre totes les parts de les domus. Alguns llocs, com l’impluvi i el compluvi, no els tenia gaire visualitzats, però el video que heu penjat m’ha servit molt d’ajuda.\nEl video fa un recorregut per la casa, i es veuen totes les parts que hem estudiat, i també alguns ornaments, decoracions i mobles de la domus.\nM’ha ajudat molt el vostre article, valete!\nIgnasi Duran et Rubén Mallenco 7 maig 2013 at 11:07\nTot seguit procedirem en dir les parts que ens ofereix el video: La primera part és l’atri on es veu que pel compluvi baixa aigua fins l’impluvi,tot seguit se’n va cap al cubicula i torna a l’atri i va al larari, després arriba al tabulí tot seguit surt al peristil i entra al triclini,va cap a l’esquerra i entra a la culina. Al final visita el lababo i una espècie de rebost i se’n torna al carrer per la porta d’entrada.\nNatàlia Alert 7 maig 2013 at 11:12\nAra em queda molt més clar la situació en escena. Perquè, tot i que a classe hem treballat les parts de la ”domus”, quan vam veure l’obra no enteníem del tot bé els decorats. Sabíem que eren dos ”domus” però no acabavem d’entendre per quina raó i per on l’esclau havia vist a Filocomàsia donant-se petons amb Plèusicles. He de dir que la Teresa ens ho va explicar molt bé a classe al dia següent de tornar de Girona.\nNatàlia Alert 7 maig 2013 at 11:14\nEl vídeo està molt treballat i ens ajuda a entendre a la perfecció la ”domus” romana. No es deixa cap detall!\nNoemi Gallego 7 maig 2013 at 11:16\nD’aquest article en el que més me he parat a sigut en el video, está molt ben cerca’t i et dona una molt bona idea de una domus romana. El triclini l’esperava una sala més gran, però ja he vist que s’ajustava als 3 sofà i poc més.\nHe vist que les cases dels romans eren sencilles, el qué mes abultava era el pati plé de flors i plantes i he pogut tindre una millor visió del que era l’atri i l’impluvi.\nS’ha de agraïr a les actuals tecnologies que ens fan arrivar tan aprop de coses tan antigues que a hores d’ara no tenim a l’abast!\nmarcUS 7 maig 2013 at 12:12\nles cases romanes tenien un impluvium per recollir tota l’aIGUA DE LA PLUJA CUMPLUVIUM\nVAIG A VEURE LA TORRE DE LLAUDERS A ILURO\nESTAVA A COSTAT DE LA COMISARIA DELS MOSSOS DE MATARO\nEN LA CASES DELS MES RICS HAVIEN MOLTS MOSAICS AL TERRA A LES PARETS\nJúlia Bardera Arlà 7 maig 2013 at 13:39\nMolt bon article i vídeo!!\nA classe hem treballat les parts de la “domus” però amb dibuixos petits i en la obra de teatre no m’acabava de situar, però amb aquest vídeo ja m’ha quedat clar com seria una domus romana. Gracies!\nSònia Juan 8 maig 2013 at 18:50\nGracies a aquest article m’ha quedat perfectament clar com és una “domus” per dintre molt detalladament.\nEn el video surt l’impluvi per on passa l’aigua de la pluja que va a parar al compluvi que està situat en l’atri. També surt una habitació ,que per cert jo creia que seria més gran, després hi surt el larari, el tabulí i el triclini.\nEn general els espais no són massa grans però pel meu gust tenen el seu encant i també gràcies a la música del video et dona la sensació de pau i tranquilitat; com si en la “domus” si pugès viure plàcidament.\nSandra 10 maig 2013 at 10:36\nAquest article està molt detallat perquè ho expliquen tot com es,a més a més, et fa donar compte a través d’una descripció de les coses que pasen a l’obra i de com es una Domus Romana.\nGràcies per el vídeo que heu deixat perquè gràcies això he pogut observar com és una Domus Romana de prop però em gustaria visitar alguna que mes o menys estigués en bon estat però amb el pas del temps qui sap jj\nÀlex Aguilera 10 maig 2013 at 10:42\nLes domus eren els habitatges de les famílies d’un cert nivell econòmic.\nL’erupció del Vesuvi l’79 d.C. que va sepultar Pompeia i Herculà, ha conservat moltes d’elles en un magnífic estat i ha permès als arqueòlegs realitzar estudis sobre la seva arquitectura.\nMolt bon video, amb aquest video he pogut veure com és per dintre un domus romana. Es pot observar al video, moltes coses, el vestibulum,la tabernae, l’atrium, la culina,la cubicula, el triclinium, la tablinum, el peristylum, etc.\nalexandre 10 maig 2013 at 10:44\nGracies a aquest article m’ha quedat perfectament clar com és una (domu) per dintre molt detalladament. En el video\nes veu molt bé algunes parts de les domus grecollatines.\nEl video fa un recorregut per la domus, i es veuen totes les parts que hem estudiat a segon, i també alguns ornaments, decoracions i mobles de la domus.\nDavid Marco 10 maig 2013 at 10:55\nMai havia vist una domus per dintre.\nEs molt bonica per dintre i esta molt ven feta, les seves instal·lacions estan molt bén fetes, si ens donem conte a las nostres cases tenim que te la domus. Molt bon article noies, felicitats\narnau soler 10 maig 2013 at 10:58\naixo de la domus romana no ho avia vist mai una casa com aquesta. Jo crec que avegades els grecs tenien mlt mes gust a la hra de decura les cases i com les feien. M’ agradaria molt poder’ne visitar alguna ja que tincu una curiositat de com eren ja que en el video no em queda molt clar\nClàudia Soler 10 maig 2013 at 12:09\nM’agrada molt la distribució de la casa romana.\nPodria haver vist aquest vídeo abans de l’examen perquè la veritat es que queda tot molt clar, més que en el llibre ja que es en petit.\nAl començament del vídeo mostren el ”vestibulum” i es veu com cau l’aigua de la pluja al ”compluvium” per el ”impluvium”.Les teulades de la ”domus” estaven preparades per recollir l’aigua i poder utilitzar-la.\nSeguidament mostra diferents ”cuvicula” (Són les habitacions de la casa romana)\nTornen al vestibul on es troba el larari (un petit templet on es feia culte als deus de la família)\nDesprès es veu el tablinum (despatx on el amo treballa, rep als amics, llegeix llibres,escriu cartes…)\nTot seguit ens ensenya el ”peristylum” que es el pati de la casa, és envoltat de columnes.\nI el ”tricilinium” on els amos sopant amb els seus amics, és una habitació amb tres sofàs, fa la funció de menjador.\nPer ultim : la ”culina”, és a dir la cuina de la vila on treballen els esclaus.\nEstà molt bé per situar-te, crec que no han passat per alt cap detall.\nTeresa Devesa i Monclús 11 maig 2013 at 23:22\nBé, veig que el vídeo que ens ha enllaçat la Margalida us ha ajudat completar els vostres coneixements sobre la “domus”. És ben cert que una imatge val més que mil paraules, i aquestes recreacions virtuals són increïbles.\nTot i això, veig que teníeu el tema ben après, perquè, en general, heu reconegut les diferents estances del recorregut.\nM’agraden especialment els comentaris que presenten entre cometes els noms llatins dels espais, com el del Sergio i la Clàudia, tot i que no heu tingut prou cura a l’hora d’escriure’ls correctament.\nirina 13 maig 2013 at 14:20\nFelicitats per l’artcile! Com podem veure la casa romana no era tan diferent a las que tenim ara. Els rics vivien en les domus mentre que els que no s’ho podien permetre vivien en les insulae que eren com una espècie d’apartaments. La villa en caniv, era com una espècie de granja que també servia de residència. Potser la única diferència seria que hi acostomaven a tenir un altar per fer ofrenes i libacions en honor als déus, cosa que ara no hi ha casi ningú que tingui un altar a casa seva. El video t’ajuda a saber millor les parts de la casa.\nAndrea Balart 13 maig 2013 at 14:26\nAra ja fa un any més o menys vem anar d’excursió al teatre de Tarragona i vem veure aquesta obra (en català el soldat fanfarró). Va ser una bona obra i els actors ho van fer molt bé.\nNo sabia les parts de la casa en llatí però després de llegir el Colloquium (ara no recordo quin) va sortir el cubiculo, que era el dormitori i també l’atrio que jo el vaig confondre amb el vestíbul. L’article està molt bé i a més podem llegir un fragment de l’obra.\nJudith Martínez Barranco 14 maig 2013 at 11:56\nNo sabía les parts de la casa en llatí, l’article està molt bé i a més podem llegir un fragment de l’obra.


Un acusat d'abusar sexualment d'una nena de 14 anys a Llançà evita la presó - Diari de Girona\nL'home ha pactat dos anys de presó i haurà de fer un programa formatiu de reeducació sexual\nUn acusat d'abusar sexualment d'una nena de 14 anys a Llançà evita la presó Diari de Girona\nL'Audiència de Girona va jutjar ahir un home acusat d'haver realitzat tocaments sexuals a una nena de 14 anys a Llançà i haver-se masturbat davant d'ella en diverses ocasions. El tribunal el va condemnar a 2 anys de presó per un delicte continuat d'abús sexual i dos delictes continuats d'exhibicionisme. Com que el processat no tenia antecedents penals, no haurà de passar pel centre penitenciari amb la condició que no torni a delinquir en un termini de 5 anys i que superi un programa formatiu de reeducació sexual.\nEl cas es remunta al juliol del 2015, durant l'etapa en què la menor convivia amb la seva àvia paterna en un apartament a Llançà. Tal com s'explica als escrits de la fiscalia, al mateix habitatge vivia la parella de la dona. Quan arribava la nit, «l'acusat s'asseia al sofà al costat de la menor, es col·locava un coixí entre les cames i es masturbava amb el penis a la vista mentre amb l'altra mà tocava els pits de la nena per sobre del pijama». De la mateixa manera, durant el mateix mes, en diverses ocasions i després de l'hora de dinar, «l'home s'estirava a la terrassa de l'apartament i, masturbant-se, cridava a la menor perquè pogués presenciar l'acte».\nMesos després, al novembre, amb una periodicitat d'un parell de cops per setmana, el processat «contactava amb la nena a través de correu electrònic» i li enviava vídeos on apareixia masturbant-se i preguntant a la menor «si li agradava».\nMalgrat que en un inici les acusacions demanaven penes d'entre 5 i 10 anys de presó, finalment el judici es va tancar amb un pacte entre totes les parts (fiscalia, acusació particular i defensa) per aplicar-li una atenuant molt qualificada de reparació del dany. Tot i això, a més dels 2 anys de presó, se li han imposat també 10 anys de llibertat vigilada, així com la prohibició de comunicació i acostament a menys de 50 metres de la menor durant el mateix període temporal. L'home també haurà de satisfer una multa de 2.160 euros. La sentència és ferma.


Moments - La història del cava a Catalunya - RTVE.es\nMoments - La història del cava a Catalunya\nAquesta setmana ¿Moments¿ repassa la història del cava a Catalunya, des de les primeres ampolles fins a l¿actualitat.\nEl cava és sinònim de xivarri, celebracions i també dels anuncis més brillants i daurats de la televisió. Amb en Joan Sabaté, professor de publicitat de la Blanquerna, recordarem els millors anuncis i parlarem de la competència entre les marques.\nEl sommelier del Restaurant Lasarte, Dani Esteve, ens donarà les claus per gaudir del cava. Amb ell aprendrem a agafar correctament la copa per assaborir millor aquest vi escumós tant característic de la nostra terra.\nDe la mà del cavista Jaume Gramona ens endinsarem a les profunditats del cava per conèixer tots els aspectes tècnics, i descobrirem què és la bombolleta del cava.\nAmb l¿Isidre Gironés, del Restaurant Ca L¿Isidre, coneixerem els tipus de cava del mercat, els femenins, els masculins i també els afrodisíacs, i ens donarà les claus per combinar-lo amb els millors plats.\nLa història de Catalunya ha anat lligada des de fa segles a la del cava. Per això, l¿ historiador Carles Querol ens explicarà les anècdotes més curioses i sorprenents d¿aquesta relació.\nDes dels seus inicis, el cava ha anat lligat a la picardia, la seducció i als millors ¿moments¿ de les nostres vides. Us convidem a brindar amb nosaltres.\nveure més sobre "Moments - La història del cava a Catalunya" veure menys sobre "Moments - La història del cava a Catalunya"\nVeure Servir y proteger - Capítulo 205\nVeure Acacias 38 - Capítulo 706\nVeure Cuéntame cómo pasó - T 19 - Capítulo 334: 'Ruid...\nVeure Operación Triunfo - Primeras imágenes del video...\nVeure Imprescindibles - "Antonio el forgesporáneo", r...\n> Moments - La història del cava a Catalunya


Àfrica sofreix el major rebrot de la malaltia del somni des de 1950 | Consumer\nÀfrica sofreix el major rebrot de la malaltia del somni des de 1950\nL'OMS calcula que hi ha 400.000 contagis a l'any, encara que només 40.000 afectats reben tractament\nPer mediatrader 2 de gener de 2009\nLa major pandèmia provocada per la picada de la mosca “tsé-tsé” des de 1950 copeja amb duresa al continent africà, segons ha alertat l’Organització Mundial de la Salut (OMS). Aquest organisme calcula que hi ha més de 400.000 contagis a l’any, encara que només 40.000 afectats reben els fàrmacs necessaris per evitar que morin. Existeixen uns 250 focus (en 35 països) on la tripanosomiasis humana africana (malaltia del somni) és ja una epidèmia.\nUn dels brots més virulents es troba en Batangafo, localitat situada al nord de la República Centreafricana (RCA). Així mateix, la malaltia del somni afecta també als veïns del Txad, República Democràtica del Congo (RDC), Sudan, Congo i Angola, països en els quals ja es creia controlada aquesta incidència (un cas per cada 10.000 habitants).\nEl Govern de la RCA encara manté en el seu protocol el tractament amb melarsoprol, fàrmac desenvolupat en 1940 a força d’arsènic. Aquest medicament resulta letal en un 5% dels casos. Tant l’eflornithina, l’altre fàrmac que s’usa per combatre la malaltia, com el melarsoprol els distribueix de forma gratuïta l’OMS. “Per administrar eflornithina necessitaríem llits d’hospital, infermers, agulles i sèrums, alguna cosa que pot ser normal a Europa però que és impensable per a un país amb les necessitats del nostre”, explica el doctor Sylvestre Mbadingai, alt càrrec del Ministeri de Sanitat de la República Centreafricana. L’agència sanitària confia que un nou fàrmac, el nifurtimox (més fàcil d’administrar), ajudi a frenar la tripanosomiasis.\nA l’àrea de Batangafo Mèdics Sense Fronteres (MSF) té un hospital que aquest any ha salvat la vida d’1.100 persones afectades per la malaltia del somni. El principal problema són els no diagnosticats, el nombre dels quals és difícil de calcular.\nAquesta ONG busca barri per barri als afectats. Els realitza un test Catt (reactiu d’anticossos). Si el resultat és positiu, se sotmet al malalt a una punción glangionar que corrobori el diagnòstic. L’última prova es fa a l’hospital: una punción lumbar que determinarà el tipus de tractament.\ncalcula malaltia oms calcula-ca rebrot somni


L’obra s’inspira en el mite clàssic de Sòfocles. El contingut es centra en l’afany de venjança i en l’odi a mort de la protagonista envers la mare, Clitemnestra, culpable conjuntament amb el seu amant de la mort del pare, el rei de Micenes Agamèmnon. Quan la lleial filla assoleix la revenja després de passar neguits i humiliacions entra en un estat de desfici que causa la mort de la mateixa Elektra. Evidentment, el tema és terrible i desolador, cosa que transmet la música, que adopta un llenguatge avantguardista, ple de dissonàncies i sense floritures. L’estètica es troba en consonància amb l’art expressionista que en la plàstica, teatre i música estava arrelant fortament en el món germànic i nòrdic europeus.\nEl muntatge és fruit d’una coproducció de diversos teatres operístics (La Scala, el Met, Festival d’Aix en Provence, on s’estrenà, entre d’altres), muntatge que ha ofert el seu darrer capítol al Liceu de Barcelona, entre els dies 7 a 23 de desembre. El grup de cantants, de contrastada qualitat, s’ha mantingut força estable en un periple que ha durat més de tres anys.\nCom elements de qualitat caldrà destacar la direcció escènica, última producció de Patrice Chéreau mesos abans de la seva mort, presentant una escena de línies i colors molt sobris, amb una sensació claustrofòbica (tal com demanà Strauss en al partitura). En les veus va ser important la qualitat vocal i actoral d’Evelyn Herlitzius en el paper protagonista. També es va distingir Adrianne Pieczonka que feia de germana i Alan Held com Orest, el germà. Finalment va ser reconeguda la tasca del director musical, Joan Pons al front de l’orquestra local, reforçada en aquesta ocasió fins a vuitanta-set músics (més dels habituals però sense arribar al centenar passat que plantejà el compositor) que sobrepassà amb dignitat el repte que sempre suposa interpretar Strauss.\nPodeu accedit al Tràiler del mateix Liceu AQUÍ.


El Departament d’Interior assumeix les funcions relacionades amb la seguretat ciutadana, el trànsit, els espectacles públics i les activitats recreatives, les emergències i la protecció civil. A través de la Direcció General de Prevenció, Extinció d’incendis i Salvaments, és l’administració responsable de comandar i coordinar les intervencions en emergències.\nEl Departament d’Agricultura, Ramaderia, Pesca i Alimentació és l’administració responsable de la política forestal, que inclou com a eix fonamental la prevenció d’incendis. En aquest àmbit desenvolupa normativa, promou línies d’ajuts i gestiona mesures de prevenció activa i passiva (avaluació i predicció del risc, control d’activitats, vigilància, planificació i actuacions sobre el terreny).\nLa Diputació de Girona és una institució pública que forma part de l’administració local i està dotada de competències administratives per al govern i administració de la província de Girona. Proporciona serveis directes als ciutadans i presta suport tècnic, econòmic i jurídic als 221 ajuntaments de la província de Girona. A més, coordina serveis municipals i organitza serveis de caràcter supramunicipal.\nEl SDIS s’encarrega de la prevenció, la protecció i lluita contra els incendis. Altres serveis en què actua el SDIS són els accidents, els sinistres i les catàstrofes naturals així com el socors i evacuació de les víctimes en una emergència. El SDIS ha treballat puntualment amb els Bombers de la Generalitat de Catalunya quan la magnitud de l’emergència ho ha requerit.\nEl Département des Pyrénées Orientales es una col·lectivitat territorial competent en el àmbit de DFCI, de prevenció d’incendis com a operador i co-finançador. És un soci privilegiat dels municipis i dels seus grups que equipen els territoris contra els incendis i membre per dret del SDIS, que s’encarrega de lluitar contra incendis.\nLa Office National des Forêts (Oficina Nacional del Bosc), operadora de la base de dades del departament de DFCI (SIG), ha treballat a la panificació de treball DFCI en el territori transfronterer i forma part del dispositiu operatiu del SDIS. La seva participació en el projecte se centrarà en la millora dels sistemes d’informació a través la implementació de una cartografia transfronterera comuna.\nEl SIVU és un establiment públic de cooperació intermunicipal que agrupa 13 municipis del massís dels Albères. Té la competència de la defensa dels boscos contra els incendis i per quest motiu estableix i manté, en nom dels municipis, els equips de prevenció contra els incendis forestals en territoris sensibles.


Acció tutorial - Fundació Cor de Maria - Sant Josep\nAquest pla emmarca totes les accions que l’escola realitza en l’àmbit de la tutoria.\nLa primera és l’acollida de l’alumne, que es realitza seguint el protocol i intentant que la integració sigui el més ràpida i positiva possible.\nTutoria amb l’alumne dins del grup\nCada setmana hi ha una hora dedicada a Tutoria, on es treballen temes de convivència i valors positius, ja sigui a partir d’algun fet succeït a la vida en el centre, ja sigui a partir de les activitats destinades a treballar les habilitats socials, els valors virtuosos o la mediació.\nTutoria amb l’alumne de forma individual\nSempre que calgui, es parla amb l’alumne/a de manera individual, especialment a cicle superior de PRI i a ESO. D’aquesta manera es pot treballar de manera profunda la seva evolució personal i acadèmica. En el cas del segon cicle d’ESO, aquest contacte és molt important, ja que es treballa l’orientació de l’alumne/a.\nTutoria amb la família\nA més de les vegades en què el/la tutor/a i la família es posen en contacte per parlar de notes, sempre que calgui parlen per fer un seguiment el més acurat possible de l’alumne, tant a nivell acadèmic com personal.\nEn tots els cursos, hi ha traspàs d’informació quan es dóna el canvi de tutor/a, al final del cicle. També en tots els cursos hi ha una carpeta de tutoria amb un espai per cada alumne/a, on s’hi guarda informació important i on es registren totes les entrevistes mantingudes amb l’alumne/a, la família i amb serveis externs.\nContinguts de la tutoria\nHi ha unes pautes de treball comú, elaborades per un equip d’innovació de l’escola i acordades per l’equip docent de cada etapa (Infantil, Primària i ESO), on es recullen els valors i habilitats socials que es faran a cada curs, de manera que hi ha una programació completa dels objectius, criteris i continguts que un alumne haurà treballat un alumne al llarg de l’escolarització.\nLes bases del treball a tutoria són els valors, els hàbits, l’autonomia, l’esperit crític, etc. I al final de l’etapa secundària (ESO) es posa especial èmfasi en l’orientació acadèmica de l’alumne.


Després de molts intents infructuosos de vendre-la, la parella ha aconseguit llogar la mansió, que té més de 1.000 metres quadrats\nL’immens xalet d’Iker Casillas i Sara Carbonero a Madrid Gent FIRMA FOTO\nLes cases dels futbolistes sempre fan parlar, ja sigui per l’escàs gust amb què estan decorades o pels metres de què disposen. L’última que s’ha conegut és la que tenen Iker Casillas i la seva esposa, la periodista Sara Carbonero, que està ubicada a La Finca, una urbanització de luxe de Madrid.\nLa mansió, que ha sigut notícia a la revista Semana perquè l’han aconseguit llogar després de molts intents infructuosos de vendre-la, té més de 1.000 metres quadrats i compta amb una reforma molt recent. Concretament, del 2014, quan la mediàtica parella la va comprar a l’arquitecte Alberto Martín, que se l’havia construït per viure-hi amb la que llavors era la seva esposa, l’actriu Lydia Bosch.\nDesprés de pagar 2,5 milions d’euros als anteriors propietaris i de fer-li una important posada a punt la van posar a la venda per 4,9 milions d’euros. Una quantitat que no els ha permès desfer-se’n a pesar dels seus evidents atractius.\nEn total, la mansió compta amb set dormitoris que tenen tots bany propi. A més, també té una piscina exterior i una altra d’interior, un gimnàs, un spa a la vora del gimnàs, dos sales d’estar, una espaiosa cuina interior i una altra amb barbacoa al jardí, on hi ha un menjador a l’aire lliure. La casa també compta amb un vestidor de dues plantes i un immens jardí que té un porxo on fins ara hi havia fins i tot un futbolí. Ara per ara es desconeix la identitat de la persona que els hi ha llogat, però se sap que ja hi va passar el confinament, si és que estar tancat en aquella casa es pot considerar estar confinat. Recentment, va transcendir que Casillas s’havia comprat una altra casa de tres milions d’euros al barri de Moncloa, a Madrid.


Confirmen la mort de cinc caps de bestiar per quatre atacs d'os a l'Aran - Teleponent\nInici Medi ambient Confirmen la mort de cinc caps de bestiar per quatre atacs d’os...\nLes cinc baixes de bestiar que hi ha hagut durant la darrera setmana a la Val d’Aran haurien mort per quatre atacs d’os. Així ho assegura el Conselh Generau d’Aran que també apunta que els indicis indiquen que el responsable podria ser Goiat.\nPer això s’han enviat mostres a la Universitat Autònoma de Barcelona (UAB) per intentar confirmar l’autoria dels atacs. Si es confirma, a causa del seu historial conflictiu i anormalment depredador, el Conselh ja ha avançat que iniciarà el protocol de captura de Goiat, per tornar-lo a localitzar amb el collaret GPS que va perdre l’octubre de l’any passat. Els dos darrers atacs de l’os es van confirmar dissabte.\nEl primer atac va tenir lloc la nit de dissabte a diumenge prop de la població de Betlan, on va aparèixer una ovella mort. El segon va ser notificat el diumenge a Les, on es van trobar els cadàvers de dues cabres que haurien estat atacades uns dies enrere.\nSegons el conseller de Territori, Paisatge i Gestió Ambiental, Francés Bruna, el repunt d’atacs coincideix amb una “disminució d’atacs” en una zona de França en la qual se sospitava que estava l’os Goiat. Bruna ha afegit que no descarten que darrere dels atacs hi hagi Goiat i per això s’han recollit mostres que analitzarà la UAB.\nDe confirmar-se l’autoria de Goiat, des del Conselh Generau s’iniciarà el dispositiu de captura per tornar a marcar-lo amb el collaret GPS, tal com estableix el Protocol d’Intervenció amb ossos als Pirineus.\nArticle anteriorEl Parc Natural de l’Alt Pirineu contribueix al projecte del Museu de Camins\nArticle següentTroben un cadàver a l’interior del maleter d’un cotxe a Lleida


Programació online en temps de #quedateencasa\nCasa Àsia > Programació online en temps de #quedateencasa\nDes del passat 16 de març venim publicant a les nostres xarxes socials de Twitter, Facebook i Instagram continguts online d'interès, amb recursos de la nostra pròpia pàgina web i del nostre canal a Youtube i, en paral·lel, hem posat en marxa diverses iniciatives per aprendre cal·ligrafia japonesa Shodo per mitjà de càpsules de vídeo formatives o píndoles de coneixement sobre l'Iran i la cultura persa, a més de diferents recomanacions. A partir de la setmana vinent anirem publicant nous continguts amb altres càpsules de vídeo sobre conta-contes, saviesa asiàtica o dansa, amb el mateix objectiu.\nD'altra banda, Casa Àsia està readaptant la seva programació regular i a partir de el 15 d'abril començarà a programar en format online bona part dels tallers i cursos presencials, i també oferirà en streaming les conferències, fins que no es pugui reprendre l'activitat habitual. Així, la primera conferència online (webcast) serà impartida per l'escriptor i editor Agustí Pàniker sobre "Les tres joies: el buda, l'ensenyament i la comunitat", mentre que el primer curs que s'ha programat versarà sobre "El Manga, lectura made in Japan".\nEls seguiran propostes d'altres cursos amb contingut asiàtic, així com d'idiomes que tots els nostres usuaris podran conèixer de primer mà a través dels nostres canals de comunicació propis: pàgina web, xarxes socials, butlletins informatius i mailing. Les conferències, webinars i cursos online s'impartiran a través de plataformes afins, i en cada cas s'informarà degudament sobre el seu procediment. Estigueu atents que anirem informant de tots els detalls i novetats.\nFinalment, aprofitem per informar als nostres seguidors que el 15 d'abril, coincidint amb la posada en marxa de la programació en línia, Casa Àsia estrenarà una nova pàgina web que té la pretensió de ser més dinàmica, accessible, i al servei de tots els nostres seguidors i entusiastes de la regió Àsia-Pacífic.\nresponsabilitat , coronavirus , quedatacasa


Museari anuncia els seus premis 2022 a la presentació de la programació del Dia de l'Orgull LGTBIQ+ a Xàtiva - Xtradio\nAhir dimarts es va presentar en roda de premsa la programació al voltant del Dia de l’Orgull LGTBIQ+ 2022 a Xàtiva, amb un gran atractiu com és la realització d’una sèrie d’accions vinculades a Museari, un museu online amb una col·lecció permanent i una sèrie d’activitats, a més d’exposicions temporals cada mes, i una acció central com és l’exposició de la sisena edició del «Museari Queer Art». Aquesta activitat és possible gràcies a la col·laboració de la regidoria de Cultura.\nSegons ha explicat el coordinador de l’activitat, Ricard Huerta, “Museari Queer Art és la reunió presencial anual dels dotze artistes que han participat en l’últim any. Fins ara portem cinc edicions, les quals sempre s’havien celebrat a València, i enguany per primera vegada eixim cap a Xàtiva”.\nEl dia 18 de juny a les 19 hores tindrà lloc la inauguració de l’exposició «Museari Queer Art 6» al Museu de Belles Arts – Casa de l’Ensenyança, la qual compta amb la participació de 21 artistes de cinc països diferents: Costa Rica, Espanya, Brasil, Uruguai i Xile. Seguidament, tindrà lloc la performance «Desbatejar» a càrrec dels brasilers Eduardo Bruno i Waldirio Castro, molt coneguts al seu país pel seu activisme polític i artístic. Aquesta no serà l’única performance de la programació, ja que el dia 28 de juny a les 21 hores l’artista local i professor de la UMH David Vila realitzarà l’espectacle «Love» a Sant Domènec; i el 15 de juliol es farà l’entrega dels premis Museari 2022 amb una performance a càrrec de Víctor Parral.\nDurant la roda de premsa s’han conegut en primícia els guardonats d’aquests premis, que aquest any 2022 recauran en Àlec Casanova (Activisme), Pilar Viviente (Trajectòria), Daniel María (Literatura), Sinergias 4.0 (Comunicació), Katty Pallàs (Docència), David Vila (Acadèmia) i Olga Olivera Tabeni (Creació). A més a més, s’atorgarà un octau premi a títol pòstum per a l’artista i fotògrafa Mar Llop, col·laboradora de la institució que estava preparant una intervenció per a aquesta edició, però que malauradament va faltar el passat mes de març.\nD’altra banda, dins de la programació de «Museari Queer Art 6» a Xàtiva, el dia 1 de juliol hi haurà una taula redona amb dones artistes (María Zárraga, Vicky Rubio i Xus Francés) i el dia 8 es presentarà el llibre «Profesorado LGTB» amb posterior col·loqui amb escriptors i escriptores. L’acte de tancament de la programació serà el 22 de juliol a les 19 hores al Museu de Belles Arts, amb la conferència-presentació del catàleg de l’exposició.


Com fer que els usuaris es segueixin els uns als altres amb views i flag en drupal | Ymbra - Drupal dreamers\nAbans de començar necessitarem instal·lar el Drupal 7 amb els mòduls que necessitem:\nViews (versió 3.7)\nFlag (versió 3.4)\nCTools (requerit per Views, versió 1.4)\nEntity API (requerit per Flag, versió 1.3)\nA mi m'agrada fer la instal·lació amb una sola comanda de drush però es pot fer com us sigui millor:\nAquesta comanda iniciarà un servidor independent (sense necessitat de XAMPP, MAMP, o WAMP) i instal·larà un Drupal amb el perfil d'instal·lació mínim i al mateix temps instal·larà els mòduls que haguem especificat.\nTambé necessitarem instal·lar Views UI.\ndrush -y en views_u\nEl pas següent és crear una nova flag que representi un usari seguint-ne un altre (cal recordar que es tracta d'una relació asimètrica).\nVisitar el menu Admin -> Structure -> Flags -> Add flag i afegir les dades següents:\nFlag type: Users (Els usuaris marcaran altres usuaris)\nFlag name: Follow\nNo es tracta d'un flag global perquè cada usuari tindrà el seu propi estatus amb independència de les relacions que tinguin els altres usuaris.\nFlag link text: Follow [user:name].\nL'ús de comodins permet tenir un text personalitzat)\nUnflag link text: Stop following [user:name] . Perquè "Unfollow" és algo un poco triste.\nUnflagged message: stopped following [user:name] . Els permisos per defecte permeten que els usuaris amb un compte al nostre lloc puguin seguir-se entre ells.\nUsers may not flag themselves. No et pots seguir a tu mateix.\nQuan desem la nostra nova flag ja podrem veure el link "Follow" a altres perfils d'usuari diferents del nostre (cal donar el permís per a què els usuaris puguin veure els perfils d'altres usuaris)\nAra crearem els llistats de views que mostren els usuaris que segueixen a un en concret. Per fer-ho caldrà accedir a Admin -> Structure -> Views\nÉs interessant comentar que el projecte flag ve amb una flag d'exemple anomenada bookmark a mode de submòdul que s'utilitza com a marcador per a contingut que és interessant i també inclou views d'exemple. Resulta interessant revisar tots dos exemples. Donat que nosaltres volem llistar usuaris en lloc de contingut crearem una nova vista des de zero.\nEstem creant una nova llista anomenada "Following" que llista usuaris sense cap ordre específic. En aquest mateix pas de creació podem afegir una pàgina amb la ruta user/%/following per a mostrar aquest llistat com una pestanya més al perfil d'usuari. El símbol % funciona com una substitució de l'ID d'usuari (un número) del què volem mostrar els seus seguidors.\nPodem deixar el format de taula i pulsar el botó de "Continue and edit" per a veure la resta d'opcions.\nAra mateix la nostra previsualització en viu dels resultats (part inferior de la pàgina d'edició de vista) mostra els noms de tots els usuaris del lloc. El nostre objectiu és que apareguin només aquells que són seguits per l'usuari que s'especifiqui als filtres contextuals. Quan la nostra vista es mostri al lloc web aquest ID d'usuari es completarà amb el número que ve a la URL.\nA la secció "Advanced" podem veure una altra subsecció per a "Relationships". Podem pensar en aquestes relacions de views com una manera de portar més informació a la consulta que estem fent a la base de dades. Ara només tenim informació sobre l'usuari però voelm saber quines ha marcat amb flags aquest usuari, així que afegirem una nova relació per a "User flag".\nInclude only flagged content: sí, si no ets seguit per aquest usuari no ens interesses\nFer servir el nostre flag "Follow"\nBy: Any user, perquè "Current user" significa l'usuari que està autentificat ara mateix. El què serà "Any user" ho determinaran els filtres contextuals que venen per la URL\nAra la nostra previsualització ens mostrarà usuaris que estan essent seguits, no importa per qui. Necessitem una segona relació per a saber qui va ser que va fer el seguiment d'aquests usuaris que es mostren. Els usuaris que volem tenen una cosa en comú: tots han estat marcats pel mateix usuari. Degut a la primera relació ara podem tenir altres relacions diferetns, així que ara afegirem "Flags: user".\nA més a més marcarem "Require this relationship" perquè ens interessen els usuaris que tenen aquestes dades. Pot semblar redundant però això ens pot evitar duplicats als nostres llistats.\nÉs el moment d'afegir filtres contextuals per a proporcionar a la nostra vista l'ID d'usuari que ve del '%' a la ruta /user/%/following.\nEl nou filtre contextual és del tipus uid (ID d'usuari). En afegir-lo se'ns presenten un seguit d'opcions, la primera és la relació que es farà servir. Seleccionem la relació "Flag user" que acabem de definir. El valor d'aquest filtre contextual sempre vindrà per la URL però en cas de que algú manupuli aquesta URL mostrarem un error de pàgina no trobada. De la mateixa forma per a la validació, enlloc de donar una vista buida validarem l'ID d'usuari permetent UIDs numèriques i noms d'usuari i mostrarem l'error de pàgina no trobada en cas de que no validi. Aquesta és la configuració del filtre contextual, i ja podrem desar la vista.\nAra la vista funcionarà tal i com voliem. Podem fer servir la previsualització per provar noms d'usuaris i ids i verificar que obtenim una llista de gent que és seguida per aquest usuari.\nEl proper pas és mostrar aquest llistat com una pestanya al perfi d'usuari. Views proporciona una opció per a modificar les opcions de menú i col·locar-lo com a pestanya donant-li un nom.\nAra també podem afegir altres camps interessants a la llista com per exemple un link per a altres seguidors de forma que altres usuaris que estiguin visualitzant el perfil puguin dur a terme les seves accions de seguiment fent servir només un clic. Tant simple com afegir "Flag link" al llistat de camps.\nPer al segon llistat crearem un nou display de pàgina. És molt important sobreescriure totes les opcions que són diferents del display mestre (el què acabem de crear) de forma que no les modifiquem amb el nou display. Canviarem el següent:\nNeteja i sobreescriu els camps, relacions i filtres contextuals (pots identificar-los perquè quedaran marcats en cursiva).\nEn aquest cas volem als usuaris que hagin marcat amb un flag el nostre usuari objectiu. La nostra primera relació serà "User's flaggings" perquè només volem usuaris que hagin marcat amb un flag cert contingut.\nEn aquests moments la previsualització en view mostra els usuaris que han fet servir el flag "Follow" com a mínim una vegada.\nAra podem afegir el filtre contextual que reduirà la consulta a aquells usuaris que hagin marcat l'usuari objectiu indentificat a través del paràmetre de la URL. Això s'aconsegueix afegint el filtr contextual "Flags: Content ID". Seleccionem el mateix comportament que al display anterior per a gestionar els casos en què el valor no és present a la URL i la seva validació. Observa que la relació que acabem de definir apareix seleccionada per defecte.\nAmb aquest filtre contextual estem a punt d'enllestir! La nostra vista ja està acabada i podem provar-la a la zona de previsualització.\nAra podem afegir qualsevol camp que volguem a la llista de camps a mostrar, incloent-hi el botó AJAX "Follow" que hem descrit per al display anterior.\nQuan desem la vista podrem veure les dues pestanyes noves al perfil d'usuari.\nExplorarem aquesta funcionalitat a propers posts. Flag ens permet reaccionar a esdeveniments com ara "Un usuari ha començat a seguir-te" i enviar notificacions fent servir el mòdul Rules. Tractarem aquest i altres exemples properament.\nSempre m'agrada aprendre coses noves sobre views, així que si tens cap suggeriment per a millorar aquest exemple pots escriure un comentari.


Apartment A.Santica I Porec Croàcia - Ofertes d'hotels amb els MILLORS DESCOMPTES EN LÍNIA\nMés informació sobre Apartment A.Santica I\nSi el que està buscant és per un hotel ben situat a Porec, no busqui més enllà de Apartment A.Santica I. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Porec. Mentres estan allotjats en aquestes meravelloses instal.lacions, els clients poden gaudir de habitació familiar.\nA més, totes les habitacions ofereixen una gran varietat de comoditats com ara aire condicionat, calefacció, balcó/terrassa, aparell de televisió, TV satèl•lit/cable per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Porec, faci de Apartment A.Santica I la vostra llar.


El Casal Jove del Vendrell reobrirà les portes el 10 de gener. | BP Diari\nL'espai restava tancat des de l'esclat de la pandèmia, el març del 2020\nper Marc Guitart 07/01/2022 12:19h\nEra un dels últims serveis del Vendrell que encara no havia reobert les portes des de l'inici de la pandèmia. El Casal Jove del carrer d'Isidre Ribas va tancar el març del 2020, coincidint amb el confinament domiciliari de la primera onada de la Covid. El pròxim dilluns 10 de gener, per fi, tornarà a recuperar la seva activitat.\nA diferència d'altres espais, com els casals d'avis, el Casal Jove ha seguit tancat en aquests gairebé dos anys de pandèmia. El passat novembre, un grup d'usuàries va impulsar una recollida de signatures demanant que el servei es posés de nou en marxa. També reclamaven que es recuperessin els educadors de carrer.\nLes impulsores de la iniciativa recordaven que molts joves eren usuaris del Casal, on tenien diferents serveis com el Punt Jove de Salut. En aquell moment, el regidor de Joventut, Rubén Gràcia, ja va apuntar que el Casal Jove podria reobrir a principis del 2022. El regidor recordava que algunes sales tenien poca ventilació, fet que obligaria a fer alguns canvis.\nAmb aforament limitat\nAquest divendres 7 de gener, l'Ajuntament ha confirmat finalment la reobertura del Casal pel dilluns dia 10. La situació encara delicada de la pandèmia farà que hi hagi un aforament limitat, així com les diferents mesures de seguretat que hi ha vigents. Funcionarà de dilluns a dijous, de les quatre a les set de la tarda, per a tots els joves a partir dels tretze anys.\nDe la mateixa setmana, es recuperarà la presencialitat del Punt jove de Salut al mateix equipament. Els últims mesos havia funcionat de manera telemàtica. Ara es podrà accedir a aquest servei els dimarts i els dijous a la tarda al Casal Jove.\nRubén Gràcia va admetre que el tancament per la Covid «ha fet perdre una generació» d'usuaris del Casal. Per això ja va remarcar la intenció de recuperar el servei «per seguir sent el referent que érem en aquest àmbit».\nÚltima hora Última hora Baix Penedès Última hora El Vendrell Última hora joventut\nAlbinyana ja té guanyadors del concurs de pessebres de les festes de Nadal\nEl Vendrell vol reconvertir el torrent dels Aragalls en un passeig arbrat


Què és i per a què serveix la Bústia de Denúncies de l’Agència Antifrau? - Antifraucv\nQuè és i per a què serveix la Bústia de Denúncies de l’Agència Antifrau?\nQuè és i per a…\nLa Bústia de Denúncies és un canal segur de participació electrònica que naix de la necessitat d’oferir, per part de l’Agència Valenciana Antifrau, un espai que permeta a la ciutadania presentar denúncies.\nAquesta Bústia incorpora mecanismes que garanteixen la confidencialitat de totes les informacions i ofereix un espai de comunicació segur per a mantenir el contacte amb l’Agència i permetre la interacció entre aquesta i els denunciants de manera anònima.\nGràcies a aquest canal es possibilita que qualsevol persona o servidor públic puga facilitar informació sobre casos de frau o corrupció dels quals tinga coneixement sense patir represàlies.\nÉs per tant un mitjà de lluita contra el frau que preserva la identitat de la persona que realitza la comunicació i que a més incorpora eines per a garantir també els drets de les persones que siguen denunciades.\nConvé assenyalar que per a evitar que es faça un mal ús de la bústia, s’apliquen criteris estrictes per a admetre les comunicacions amb l’exigència de responsabilitat civil, penal o administrativa de persones que comuniquen els fets amb abús de dret o vulnerant el principi de bona fe. És a dir, denúncies falses.\nL’Agència Valenciana Antifrau no té competències en les funcions i matèries que corresponen a l’autoritat judicial, el ministeri fiscal i la policia judicial, ni pot investigar els mateixos fets que han sigut objecte de les seues investigacions.


Què són les potències normalitzades? | factorenergia\nEstàs a: factorenergia > Blog > Entèn la factura de la llum > Què són les potències normalitzades i què has de fer\nQuè són les potències normalitzades i què has de fer\nL'any 2006 es van regularitzar els trams de potència per a adaptar-los de 220V a 230V; aquestes darreres són les potències normalitzades. Ho és la teva?\nPer tal de parlar de potències normalitzades primer haurem d’aclarir el concepte potència contractada:\nLa potència contractada és la capacitat que té la teva instal·lació elèctrica per a suportar una quantitat o una altra d’aparells endollats. Fent un símil amb la telefonia, podríem dir que és com una tarifa de dades, només que en aquest cas, quan s’acaben (et passes de potència) et salten els ploms.\nÉs molt important tenir ben ajustada la potència de casa teva per a evitar apagades o pagar de més. La potència que tinguis, a més a més, determinarà la teva tarifa i els costs “fixes” mensuals reflectits a la teva factura de la llum. És a dir, per a potències de fins a 10kW tenim les tarifes d’accés 2.0A i 2.0DHA (amb discriminació horària); de 10 a 15kW són les tarifes 2.1A i 2.1DHA i les potències majors que 15kW, normalment associades a empreses, corresponen a les tarifes 3.0A i superiors.\nQuè són les potències elèctriques normalitzades?\nDepenent de les nostres necessitats escollirem quina potència volem contractar o a quina potència volem canviar en base al trams regularitzats vigents del moment.\nParlem de noves potències normalitzades encara que la última normalització es va efectuar l’any 2006. No obstant, si no has realitzat cap canvi des d’aleshores, encara estaràs als trams “antics”, que pertanyien al voltatge de 220V; les noves, en canvi, estan adaptades a 230V.\nS'ha de normalitzar la potència elèctrica?\nExisteix la possibilitat de que mai hagis realitzat cap canvi a la teva instal·lació i que encara tinguis el tram de potència antiga, o inclús l’anterior.\nA priori, no, no és necessari que normalitzis la potència. Ara bé, has de saber que sí serà obligatori que ho facis si vols:\nReduir o augmentar la potència.\nCanviar de tarifa.\nCanviar de companyia elèctrica.\nMolt més improbable és el cas en que realitzis un canvi de titular, per exemple, i que la Distribuidora revisi el teu contracte i et demani que passis al tram de potència adequat.\nNormalitzar la potència al canviar de companyia és un tràmit automàtic del que ni te’n adonaràs. Només notaran la diferencia el casos que pertanyin a l’últim tram de la potència contractada i que, al normalitzar-la, passin a la següent tarifa d’accés, però la majoria dels casos (domèstics com el teu i el meu), formen part gairebé sempre dels tres primers trams.\nSi vols aprofitar qualsevol tràmit per a normalitzar la potència i/o canviar de companyia truca’ns gratis al 900 850 000 o canvia de companyia elèctrica online en només 5 minuts. Sempre tindràs el nostre xat a disposició per a resoldre dubtes, o truca sense compromís i els nostres agents se’n ocuparan de tot. Fes una ullada a les nostres tarifes de llum i als preus del gas i fes el pas, passa a Factorenergia.


Per què el còmic Beppe Grillo pot esdevenir clau per a governar Itàlia? - VilaWeb\nPer què el còmic Beppe Grillo pot esdevenir clau per a governar Itàlia?\nPer alguns demagog, per alguns altres, revolucionari · Segons els sondatges obtindria quasi un 20% dels vots i esdevindria la tercera força, decisiva per a governar\nLes eleccions generals italianes d'aquest diumenge són tan complexes i, fins i tot, per alguns, tan esperpèntiques, que ofereixen tota mena d'anàlisis: el retorn de Berlusconi a primera línia, l'enèsima crisi del Partit Democràtic amb Bersani al capdavant, la defensa de Monti de donar continuïtat al govern tecnòcrata, la imprevisibilitat del vot d'extrema dreta, etc. Però de totes les interpretacions possibles n'hi ha una d'inequívoca, per bé que la premsa italiana tradicional més aviat sembla que vol passar-hi de puntetes. El controvertit Movimento 5 Stelle de l'humorista Beppe Grillo entrarà, previsiblement amb força, a la cambra dels diputats. I no pas per poc: els sondatges li atorguen quasi un 20% dels vots i més cent parlamentaris.\nDemagog i populista per alguns i lliure i revolucionari per alguns altres, a Grillo els casos de corrupció que han esquitxat els partits tradicionals li han fet disparar la intenció de vot. Fins i tot s'ha permès de mofar-se de les crítiques rebudes, que l'acusen de populista. 'Sí, som populistes, que ho sàpiga tothom!', va exclamar en un míting a Marghera (Vènet) fa pocs dies. D'aleshores ençà, els simpatitzants, coneguts popularment com els 'grillini', acaben cridant, al final dels mítings, repetidament: 'Po-pu-li-sti.' L'impacte dels 'grillini' a les urnes és, de moment, incert, i manté en guàrdia la resta de partits.\nSí que és clar que si es compleixen, ni que sigui tan sols una mica, les previsions dels sondatges, l'impacte del moviment de Grillo al parlament serà decisiu. La coalició de centre-esquerra, encapçalada pel candidat del PD, Pier Luigi Bersani, pot obtenir, segons els sondatges, un 34% dels vots; el centre-dreta, amb Berlusconi al capdavant, un 28%; i la coalició de Monti, entre un 11% i un 12%.\nFent una ullada a les xifres, ja es veu que la coalició de Monti no té, de moment, prou suport per a formar govern ni amb Berlusconi ni amb Bersani. Qui sí que podria tenir prou escons, en canvi, és Grillo. Tot amb tot, la seva força es basa, sobretot, en la crítica ferotge als partits tradicionals i, per tant, fa de mal imaginar que entri en un hipotètic govern italià, ja sigui amb la dreta o amb l'esquerra.\nAmb qui pactaria Grillo?\nTot apunta, més aviat, a un govern en minoria i amb Grillo a l'oposició, disposat a fer pactes esporàdics. Fins i tot hi ha qui ha parlat d'un front antieuropeu Berlusconi-Grillo. L'un, l'ex-primer ministre, ha fet una campanya molt crítica amb l'austeritat imposada per Europa. I l'altre s'autodeclara antisistema i contra les exigències de la Unió Europea.\nPerò Grillo, que no ha concedit cap entrevista perquè creu que els mitjans discriminen el moviment, ja ha dit que no pensa pactar amb ningú. El seu missatge als italians ha estat molt clar, en referència amb els polítics professionals, siguin del partit que siguin: 'Us roben el menjar de la boca! Els enfonsarem!'\nA Itàlia ningú no s'atreveix a fer gaires prediccions, entre més motius perquè els sondatges, en aquest país, solen equivocar-se. Però qui més qui menys és conscient que l'endemà de les eleccions, dimarts 26, no serà pas un dia plàcid, ans al contrari. Allò que va començar essent 'el divertimento' d'un còmic i blocaire irreverent, i que va obtenir uns resultats modests a les municipals --amb algunes batllies importants, això sí, com la de Parma-- haurà acabat esdevenint, sense que ningú no en tingui cap explicació clara, la clau de la governabilitat de l'estat italià.\nEn canvi, sí que sembla que els italians veuen molt clar que, com gairebé sempre, les eleccions no marcaran cap fita ni el final de la crisi política en què han viscut els darrers mesos i anys, sinó que més aviat seran el punt de partença d'una nova etapa política que es preveu, pel cap baix, prou complicada.\nMés informació sobre les eleccions italianes\n· Totes les candidatures.\n· Les eleccions italianes, en clau independentista


La victòria de Dovizioso al Japó ajusta una mica més el Mundial - Empordà\n?En un mà a mà contra Marc Márquez, l'italià es va fer amb la cinquena victòria del campionat ?Petrucci va completar el podi ? Maverick Viñales va ser novè i diu pràcticament adeu al títol\nMaverick Viñales pràcticament va dir adeu a les seves opcions al títol en signar la novena posició en el Gran Premi del Japó de MotoGP, mentre que els seus dos rivals més directes pel títol Mundial, Andrea Dovizioso i Marc Márquez, van ser primer i segon respectivament.\nMárquez no va poder doblegar Dovizioso, que iguala en victòries el pilot de Repsol, en una última volta en què un petit error gairebé el va fer anar per terra i potser el va desconcentrar prou perquè el superés el seu rival, i ara la diferència entre tots dos en la lluita pel títol mundial és d'onze punts a favor del pilot de Cervera.\nNo volia sorpreses Marc Márquez i per això, quan es va apagar el semàfor vermell, va sortir com un tret per col·locar-se líder i encara que darrere seu es va situar inicialment l'italià Danilo Petrucci, de seguida el va superar Jorge Lorenzo.\nAbans d'acabar el primer gir, Jorge Lorenzo va superar Márquez i una volta més tard Petrucci, que havia superat Márquez, va fer el mateix amb Lorenzo i es va colocar líder, mentre per darrere va arribar fins al de Cervera un altre pilot de Ducati, l'italià Andrea Dovizioso, perillós per a les seves aspiracions al títol mundial.\nUn altre dels aspirants al títol, el gironí Maverick Viñales, que va sortir catorzè, es va colocar en la vuitena plaça just per davant d'Alex Rins.\nLa carrera no havia fet més que començar però els canvis van ser constants, amb el francès Johann Zarco, autor del millor temps d'entrenaments, superant amb «toc» inclòs Jorge Lorenzo, al qual també va avançar poc després Alex Rins, mentre que Maverick Viñales semblava començar a perdre terreny i l'italià Valentino Rossi era el que el recuperava, encara que amb prou feines uns metres després se'n va anar a terra.\nRossi va arribar a ocupar la vuitena posició després d'avançar Jorge Lorenzo, però instants més tard va caure i es va veure obligat a abandonar.\nJust en l'equador de la carrera, dotzè gir dels vint-i-quatre previstos, Petrucci amb prou feines tenia una dècima de segon d'avantatge sobre Márquez, amb Dovizioso tercer, a cinc dècimes de segon. Va ser llavors quan el pilot de Repsol Honda va atacar l'italià per superar-lo i recuperar el lideratge de la carrera, encara que en aquell mateix gir Dovizioso va avançar el seu compatriota per evitar que l'espanyol s'escapés.\nA menys de tres voltes per al final Dovizioso i Márquez es van reptar en un duel mà a mà amb avançaments al límit veritablement impressionants que es va saldar, inicialment, amb la recuperació del lideratge per part del pilot de Repsol Honda.\nLes dues voltes finals van resultar d'autèntic infart i, encara que Márquez va intentar aguantar la primera posició, Dovizioso va saber esperar la seva oportunitat per doblegar el pilot de Cervera.\nAl costat d'ells al podi hi va ser l'italià Danilo Petrucci, amb Alex Rins en la cinquena posició, just per davant de Jorge Lorenzo i Aleix Espargaró.\nViñales és 24è i Arenas no corre\nEl pilot de Llançà Isaac Viñales, en Moto2, va ser vint-i-quatrè, molt lluny del ritme dels primers classificats i també dels qui donen dret a punts. En Moto3, el gironí Albert Arenas no va participar en la carrera després que es fracturés la mà en la prova classificatòria de dissabte.


Pensions de pobresa\nUn dels pilars de l'Estat del Benestar és el sistema públic de pensions. La garantia que després d'una vida laboral i prèvia cotització a la Seguretat Social, una persona pot jubilar-se i viure amb dignitat. Aquesta garantia avui es troba greument amenaçada. El govern del Partit Popular i Mariano Rajoy han traspassat sense rubor una de les línies vermelles ?una altra més- que donaven sentit al pacte social en aquest país. Després de prometre a so de bombo i platerets que el poder adquisitiu de les pensions era intocable, ho ha tocat. I vaja si ho ha fet. No només perquè baixi en relació al cost de la vida, sinó, i això és el realment preocupant, per desvincular-ho en el futur del comportament dels preus. Fins ara, els jubilats i pensionistes sabien que l'Estat els havia de compensar amb una paga la pèrdua de poder adquisitiu que sofrien durant a l'any en funció de la pujada de l'IPC.\nAra el Gobierno en el seu Projecte de Llei de Reforma de les Pensions proposa una fórmula incomprensible que en definitiva el que implica és que decidirà a cada moment de manera arbitrària quina és la pujada de les pensions, sense tenir en compte l'increment que hagin sofert els preus en aquell exercici. Això sí, amb un mínim de pujada del 0,25%, que en termes pràctics significa que pel 2014 una pensió mitjana a Catalunya, que se situa en 977,74 euros, pujarà exactament 2,44 euros, o els 2,23 euros que pujarà la pensió mitjana a Andalusia, que està en els 894,98 euros. El Gobierno, que utilitzarà la seva majoria absoluta parlamentària per liquidar el Pacte de Toledo, ha decretat la menor pujada de les pensions dels últims 15 anys a Espanya. Tota una declaració d'intencions, complementada amb l'increment progressiu dels anys de cotització necessaris per tenir dret al total de la pensió.\nEn tot això, el Partit Popular té un objectiu manifest i un altre ocult. El primer és sense dubte rebaixar la factura que l'Estat, és a dir tots nosaltres, paga en pensions, rebaixant la seva quantia i endurint l'accés. I el segon, profundament més pervers, que consisteix en precaritzar les pensions per impulsar la contractació de plans de pensions privats, en mans de les entitats financeres, i així, de pas, contribuir a tapar el seu enorme forat econòmic. Així les coses, i si no ho remeiem amb la mobilització, veurem com a pobresa i vellesa volin a ser sinònims.


Meravellosa propietat en venda al costat de la Rambla Catalunya\n240 m2 m26 Habitacions4 Banys\nEs tracta d’un espectacular pis en venda a l’Eixample Dreta de Barcelona; en una meravellosa finca règia de l’època modernista de 1940. Aquesta finca conserva les seves precioses característiques i disposa d’un sensacional rebedor d’entrada.\nL’habitatge es troba en un segon pis i ofereix espais amb molta llum natural gràcies a una bonica galeria de vidre, una de les característiques principals d’aquesta casa.\nCompta amb una superfície de 240 m2 i té 4 dormitoris dobles, un dels quals és una suite principal amb un bany privat, una altre suite amb bany, dos dormitoris dobles més i 3 banys complets.\nAixí mateix disposa d’una cuina moderna i independent, un ampli saló amb tribuna i una solejada galeria, i finalment un menjador amb dos balcons orientats al carrer, una autèntica joia modernista de l’època.\nActualment l’habitatge compta amb un àtic dissenyat com espai de servei amb dos dormitoris dobles i un bany amb dutxa.\nAquesta casa s’ha reformat recentment, mantenint les característiques del modernisme com meravellosos sòls hidràulics, portes i porticons de fusta noble, finestres amb vidres de colors i sostres alts amb emmotllaments.\nSense cap dubte es tracta d’un pis únic, una gran oportunitat pels gustos més exclusius, a un barri privilegiat de Barcelona, i a només un carrer de la Rambla Catalunya.\nL’arquitectura modernista i Art Nouveau dominen el barri. En aquest barri es troben alguns edificis d’Antoni Gaudí, com la Casa Batlló i la Pedrera. També hi ha molts edificis moderns, oficines, mercats, restaurants, hotels, cines i tendes de disseny internacional. IBI(month)0€\nSuperfície:240 m2 4 Habitacions dobles 2 Habitacions individuals 4 Banys Descarregui la fitxa tècnica\nMissatge Visitar la propietat En enviar aquest formulari acceptes els termes del servei. REF 03938\nElegant i senyorial casa en venda a Sant Berger, Teià\nImpressionant vil•la d’alt standing a Alella, Maresme\nUnifamiliar en venda en un enclavament privilegiat de Castelldefels


Noves tecnologies, orientació i gestió forestal al bosc de Can Deu\nAlumnes d''ESO, batxillerat i formació professional.\nItinerari pel Bosc de Can Deu on els alumnes hauran d’anar trobant els punts d’observació i realitzant proves de investigació mitjançant l’ús de les noves tecnologies aplicades al mòbil.\nA partir de les seves observacions podran elaborar i defensar diverses estratègies orientades a la recuperació de l’espai forestal.\nTallers de les festes tradicionals a la Masia de Can Deu\nCicle de tallers que segueixen una mateixa dinàmica: una primera part de coneixement de la festa tradicional i les seves arrels rurals, una segona part més lúdica de descoberta dels elements de la festa a la masia i als seus voltants (camps, horts granja i bosc) i una tercera part de taller manual.\nPassejades amb carruatge per Sabadell\nLa visita pot ser diferent en funció de la modalitat que es vulgui adoptar.


Cantada de Nadales al carrer dissabte a la Seu d'Urgell\nviurealspirineus 16:22 18/12/14\ncultura carrer seu urgell dissabte cantada\nCantada de Nadales a la Seu d'Urgell\nAquest dissabte, 20 de desembre, un total de 70 alumnes de l'Escola Municipal de Música de la Seu d'Urgell, acompanyats pel seus professors que tocaran l'acordió, el violí, el clarinet i instruments de percussió, protagonitzaran una cantada de nadales pels carrers de la ciutat.\nPrèviament, els alumnes i professors interpretaran cançons nadalenques davant els usuaris de la Residència del Sant Hospital. Seguidament, a dos quarts d'una del migdia, aquest cor de nens de 5 a 8 anys, acompanyats pels minairons, iniciarà el seu recorregut pels carrers de la Seu d'Urgell amb una cantada de nadales a la plaça del centre cívic El Passeig.\nDesprés enfilaran carrer Major amunt, tot fent una cercavila, fins arribar a la plaça dels Oms, just davant de la Catedral, on interpretaran nadales a l'una del migdia.\nTots els cantaires portaran posat el barret de minairó, elaborat pels mateixos alumnes en un taller previ a aquesta actuació nadalenca.\nEn aquesta cantada de nadales al carrer, els cantaires i l'Ivan Caro, que farà de narrador, explicaran al públic congregat la història de 'Les fades de l'hivern', la qual comptarà amb la participació d'un grup d'alumnes de l'Escola Municipal de Dansa de la Seu d'Urgell.\nDes de la direcció de l'Escola Municipal de Música de la Seu d'Urgell es vol agrair la col·laboració dels tècnics municipals responsables del Món Màgic de les Muntanyes, així com de les professores i alumnes de l'Escola Municipal de Dansa, i a l'Ivan Caro pe les nadales.\nL'escriptor Pep Albanell, autor 'De Capçalera' de la Biblioteca Sant Agustí de la Seu d'Urgell


#debatamicsdelpaísonline amb Miquel Puig\nEl passat dijous, 10 de desembre, la comissió d'Economia d'Amics del País, juntament amb el Cercle per al Coneixement, van organitzar el #debatAmicsdelPaísOnline amb Miquel Puig, president de Catalunya-Next Generation EU, per parlar sobre la promoció i identificació de projectes empresarials a Catalunya que podrien accedir als fons covid-19 de la UE.\nL'acte, presentat per Martí Parellada, president de la comissió d'Economia, i moderat per Joan Majó, president del Cercle per al Coneixement, va tenir lloc a Zoom i es va retransmetre en directe pel canal de youtube d'Amics del País, on el van poder seguir prop d'un centenar de persones.\n“Estem davant d'una oportunitat excepcional”. Així va iniciar la seva intervenció Miquel Puig. El programa impulsat per la Unió Europea, arran de la crisi de la Covid, està dotat de 750.000 milions d'Euros. D'aquesta xifra, a Espanya li corresponen 121.000 milions d'euros, l'”equivalent a dos Plans Marshall”, gairebé el 10% del total del PIB espanyol.\n“Tenim l'obligació d'utilitzar aquests diners per esdevenir més productius”, va afegir. Europa ha acceptat endeutar-se i aquest endeutament el pagaran els nostres fills. “L'única manera de sortir de la insuficiència financera i finançar l'Estat del Benestar és sent més productius”, va sentenciar Miquel Puig.\n“Aquests fons no són per fer polítiques anticrisi, sinó que són per fer política industrial”, i així ho ha especificat la Unió Europea, va explicar Miquel Puig. Europa té com a objectiu la transició ecològica per assolir la neutralitat d'emissions de CO2, d'una banda, i la transició digital per aconseguir la sobirania tecnològica i no dependre ni d'Estats Units ni de Xina. En aquest sentit, quins projectes empresarials catalans podrien accedir als fons?\nMiquel Puig és partidari, per una banda, d'aprofitar la indústria existent del nostre país i transformar-la. “És imprescindible assegurar que la fàbrica de Martorell fabriqui vehicle elèctric durant molt de temps”, va afirmar; per tant, “és vital que a la fàbrica de Nissan s'hi instal.li un fabricant de bateries elèctriques”. A més, hem d'impulsar la recerca aplicada sobre el vehicle autònom i connectat, va afegir.\nUna altra de les indústries més productives i exportadores de Catalunya és l'agroalimentària, però “hi ha una espasa de Dàmocles damunt seu: l'efecte dels purins sobre els aqüífers”. La injecció de finançament procedent d'Europa és una oportunitat excel·lent per resoldre aquest problema i dotar de sostenibilitat i supervivència aquest sector.\nEn tercer lloc, tenim un sistema de salut molt potent en qualitat assistencial i en recerca que hem d'explotar. “Tenim una oportunitat claríssima de construir sobre aquesta base, de prestació i recerca en salut, un sector econòmic” punter i competitiu internacionalment. Per contra, Miquel Puig es va lamentar de la no existència d'un projecte innovador per la indústria química del nostre país com el que existeix al País Basc, on hi ha una clara aposta per l'hidrogen verd.\nPer altra banda, Miquel Puig també va mencionar dos exemples de projectes pioners al nostre país que s'estan posicionant internacionalment, i que són fruit d'una aposta clara en recerca a Catalunya: el lideratge del Barcelona Supercomputing Center (BSC) per dissenyar el xip digital europeu que dotarà Europa de sobirania tecnològica; i el posicionament destacat de l'ICFO per esdevenir un node, dins d'una xarxa europea, en ciberseguretat basada en computació quàntica. “A Catalunya tenim un ecosistema en recerca molt potent i hem d'aprofitar aquesta oportunitat per consolidar-lo”.\n“Hem de fer apostes assenyades, que transformin la nostra economia, que la modernitzin” i la posin al capdavant de l'economia del coneixement i del talent. “Els projectes realment transformadors són col·lectius”, va afegir. És a dir, és imprescindible unir esforços i aprofitar sinergies entre diferents iniciatives privades i públiques.\nParaules clau: #coneixement #Coronavirus #Covid-19 #crisi #economia #europa #Innovació #Internacionalització #Recerca #salut #sostenibilitat


Amb aquest vídeo, l’alumnat descobrirà un tipus de plantes conegudes com a plantes pedra. Es tracta de vegetals amb un aspecte semblant al de les pedres, un fet que els permet sobreviure als deserts de Sud-àfrica i Namíbia.\nAl llarg del vídeo es presenten les característiques d’aquestes plantes, amb un èmfasi especial en les estratègies adaptatives que els permeten reproduir-se i sobreviure.\n· Descobrir les plantes pedra i les seves característiques principals.\n· Apreciar les estratègies que permeten a les plantes pedra sobreviure al desert.\n· Relacionar la capacitat adaptativa dels éssers vius amb la selecció natural.\nAbans de veure el vídeo, es pot proposar a l’alumnat que faci una llista de les característiques que ha de tenir una planta per sobreviure al desert, amb l’objectiu de detectar les seves idees prèvies.\nDesprés del vídeo, es pot elaborar en grup una llista de les característiques de les plantes pedra exposades al vídeo i relacionar-les amb les idees prèvies de l’alumnat.


Nova edició dels cursos d’artesania tradicional, amb un específic de confecció de la gonella negra com a novetat - Noudiari.es CFAH\nNova edició dels cursos d’artesania tradicional, amb un específic de confecció de la gonella negra com a novetat\nImatge de Joan Costa. Cedida per l'Arxiu d'Image i So del Consell d'Eivissa.\nEl Consell Insular d’Eivissa ha organitzat una nova edició dels cursos d’artesania tradicional. A banda dels cursos d’elaboració d’espardenyes i d’indumentària tradicional eivissenca, com a novetat d’aquest any destaca que, per primera vegada, es promou un curs específic per a la confecció del vestit de gonella negra. Són totalment gratuïts i es duran a terme des de l’1 de febrer fins al 30 de juny de 2022.\nArtesans i mestres artesans en l’ofici impartiran aquests tallers, seguint amb el calendari, la durada i l’horari següents:\n– Curs d’Espardenyes (60 hores): Dimarts, de 17.00 a 20.00 hores.\n– Curs de Confecció de Vestit de Gonella Negra (60 hores): Dimecres, de 17.00 a 20.00 hores. Per a dur a terme el curs de Confecció de Vestit de Gonella Negra serà indispensable que les persones sol·licitants disposin de la tela burell corresponent per a la confecció d’aquest.\n– Curs d’Indumentària Tradicional (57 hores): Divendres, de 17.00 a 20.00 hores.\nQuant a les inscripcions, el termini de presentació de sol·licituds s’obrirà aquest dimecres, 19 de gener de 2022, i conclourà el dimarts 25 de gener de 2022, ambdós inclosos. Les persones interessades hauran de presentar, presencialment o de forma telemàtica, la sol·licitud d’inscripció degudament emplenada, juntament amb la següent documentació:\na. Fotocòpia del document d’identitat (DNI/NIE), passaport, permís de residència i de treball corresponent o document equivalent.\nb. Certificat de residència a l’illa d’Eivissa.\nTota la informació dels cursos i la publicació de les llistes de persones admeses es pot consultar al taulell d’anuncis de la seu electrònica i de la web del Consell Insular d’Eivissa (https://bit.ly/3tBGU8J).\nTags: artesaniaconsell eivissaculturatradicions\nEl alcalde de Ibiza, Rafa Ruiz, ha dado positivo en covid\nFitur acogerá la presentación de un ‘marketplace’ de la gastronomía de Ibiza\nFitur acogerá la presentación de un 'marketplace' de la gastronomía de Ibiza


Es presenta l'informe de cojuntura del tercer trimestre - Cambra de Comerç, Indústria i Navegació de Reus\nEs presenta l’informe de cojuntura del tercer trimestre\nby cambra | des. 13, 2017 | Uncategorized @ca |\nL’informe està elaborat per la URV amb la col·laboració de les Cambres de Comerç de Reus, Tarragona, Tortosa i Valls.\nAquest dimecres s’ha presentat, a la Cambra de Tarragona, l’informe de conjuntura econòmica que elabora la URV amb la col·laboració de les Cambres de Comerç de Reus, Tarragona, Tortosa i Valls. En aquest informe, que centra l’anàlisi en l’evolució econòmica del tercer trimestre de 2016, s’estableixen deu principals conclusions que detallem a continuació. Si voleu conèixer l’Informe en la seva totalitat, us el podeu descarregar a l’arxiu adjunt.\n1.En analitzar la conjuntura del tercer trimestre de 2017, el primer que cal considerar és la forta creació d’ocupació i la disminució de l’atur. En termes interanuals, l’ocupació ha augmentat el 4,94 %, un percentatge molt superior a les variacions dels conjunts català i espanyol.\n2. La taxa d’atur es situa al 13,49 %; és a dir, una disminució relativa molt superior a la de les altres àrees que acosta més aquesta taxa a la del total català que no pas a la del total espanyol.\n3. Tot i aquesta millora en el mercat laboral de la zona no s’han de perdre de vista tres aspectes: en primer lloc, la disminució del nombre d’actius, un fenomen molt més accentuat que al conjunt català que pot tenir conseqüències sobre el dinamisme futur de la capacitat productiva de l’àrea; en segon lloc, el nombre d’aturats de llarga durada, que es troba per sobre del 55 % del total, i en tercer lloc, la contractació temporal com a base de la creació d’ocupació nova.\n4. Malgrat l’estacionalitat de l’activitat productiva a la zona, derivada del dinamisme turístic, cal dir que al tercer trimestre els sectors en què s’ha creat més ocupació han estat la indústria i la construcció. La causa principal és que al sector turístic les contractacions es van cobrir amb escreix a finals del segon trimestre i això hi ha limitat la contractació durant els mesos del tercer trimestre de l’exercici.\n5. Igual que ha passat en altres àrees, en variació interanual els preus s’han moderat al voltant del 2 %, tot i el fort augment dels transports i, en menor mesura, d’hotels, bars i restauració. La variació dels preus del petroli ha afectat directament els transports i menys la resta d’activitats, mentre que la repercussió a altres béns i serveis és inferior com a conseqüència de l’estancament i pèrdua de valor relatiu en que es troben les rendes salarials que limita els augments de la demanda.\n6. Les dades interanuals fins al setembre relatives a la temporada turística mostren una variació del 9,1 % en el nombre de viatgers i del 6,74 % en les pernoctacions. L’augment de l’ocupació s’ha manifestat principalment en hotels i càmpings, on tenen un pes important els visitants residents i les pernoctacions dels no residents.\n7. La construcció residencial ha tingut un comportament insegur. El nombre d’habitatges iniciats ha disminuït respecte dels acabats, fet que mostra una certa precaució per part de l’oferta d’habitatges nous. A diferència de l’any anterior, fins al setembre de 2017 aquest descens s’ha registrat en tot el conjunt català i, de manera més acusada, a la zona del Camp i de l’Ebre.\n8. Fins a l’agost, el comerç amb l’exterior ha experimentat un augment interanual del 19,78 % en les exportacions i del 34,39 % en les importacions, unes xifres que superen notablement les variacions dels conjunts espanyol i català. Tot i aquests forts increments el comerç exterior de l’àrea mostra una certa dificultat de diversificació en les exportacions donada la dependència de deu països, pràcticament sempre els mateixos, que tenen les mateixes, fenomen que no es dona en les importacions, ja que tenen una dependència inferior dels deu primers subministradors gràcies a la diversificació de subministraments.\n9. Tot i que molts dels indicadors encara registren valors per sota dels de 2008, l’activitat econòmica de la zona ha consolidat un cert dinamisme durant els tres darrers exercicis el que en part s’ha manifestat en una realitat d’augment de la competitivitat global que es fa palès en el comerç exterior.\n10. Les empreses han renovat equipaments i han fet algunes inversions, però s’han instal·lat en una certa moderació i àdhuc incertesa a l’hora de prendre decisions futures, ja que en aquests moments no només estan influenciades per criteris macroeconòmics, sinó també per aspectes socials i polítics que no s’acaben d’aclarir i que no donen una via d’optimisme per a la inversió.


Poesia humorística catalana | Lengua y literatura | Xuletas, chuletas para exámenes, apuntes y trabajos\nEscrito el 22 de Julio de 2016 en catalán con un tamaño de 9,49 KB\nLa literatura del anys 20 i 30\n: Dins aquest període podem diferenciar tres etapes emmarcades per esdeveniments històrics i extra literaris que, tanmateix, determinaran l’evolució de la literatura d'aquests anys.\n–13 de Novembre de 1923. Cop d’Estat de Primo de Rivera que inicia una etapa de dictatorial que propiciarà l’anomenada “literatura d’evasió”. Tanmateix, podem considerar que cap el 1925 la literatura catalana és ja una literatura consolidada al nivell de les altres literatures europees: “normal”, en definitiva.\n–14 d’Abril de 1931. Proclamació de la Segona República, que comportarà l’accés al poder de la burgesia. S’ençata una època rica en iniciatives culturals renovadores.\n–18 de juliol de 1936. Cop d’Estat que provoca una guerra de tres anys de durada seguida d’un llarg període dictatorial, l’inici del qual coincideix amb la Segona Guerra Mundial. Durant els anys de la guerra, la majoria d'autors es posarà al servei de la causa republicana, això durà com a conseqüència una cultura i una literatura pamfletària i propagandística. La petjada de la guerra i de la postguerra la trobarem en gairebé tots els autors catalans, però això ho estudiarem als temes següents.\n13.1 La novel·\nLa dels anys 20 i 30: Durant el Noucentisme la novel·la gairebé va desaparèixer del panorama literari català. El\ncorrent que aleshores dominava el panorama literari europeu era el de la novel·la psicològica. A Catalunya, el 1925 esclata\nel debat sobre la novel·la amb l’article de Josep M. De Sagarra “La por a la novel·la”, i la conferència de Riba “Una generació\nsense novel·la”, debat al qual s’afegiren altres intel·lectuals com Josep Pla que conduirà a un complet programa per\nestimular la producció novel·lística.\nAquest esforç portarà com a conseqüència un espectacular reviscolament del gènere. Per una banda, vells novel·listes com Puig i Ferrater tornen a publicar, per l’altra apareix una nova generació de novel·listes que la guerra aturarà o estroncarà.\nD’entre els nous autors distingim dues tendències:\nEls marginats, amb Miquel Llor i Sebastià Joan Arbó al capdavant, són autors autodidactes, d’origen modest que adoptaren com a protagonistes de les seves ficcions uns personatges contradictoris i turmentats, que entren en conflicte tant amb ells mateixos com amb l’entorn on viuen aïllats. Aquests autors presenten la dona com a àngel o dimoni, en qualsevol cas un personatge amb qui les relacions amoroses són impossibles, mai com una possible companya. La infantesa, simbolitzada per l’aigua, esdevé un mite i és l’únic període de felicitat en uns universos de ficció marcats per la desolació i el pessimisme.\nEls integrats, com Carles Soldevila, Francesc Trabal i C.A. Jordana manifesten a les seves novel·les una decidida voluntat de modernitat, a partir d’uns protagonistes que viuen ben integrats en la burgesia barcelonina d’aquells anys, com els seus autors. La problemàtica dels seus personatges, defugint el dramatisme i la crispació dels novel·listes “marginats”, serà únicament d’alliberació personal, de recerca de la felicitat. Les figures femenines són el centre i el fil conductor de les novel·les. A través d’un llenguatge viu i col·loquial, molt diferent del dels marginats, molt més literari.\n13.2 La poesia postsimbolista o poesia pura\nA partir dels anys vint del Segle XX, poetes com Paül Valery, R.M. Rilke, T.S. Elliot, Jorge Guillén i el mateix Carles Riba, recullen l’herència simbolista a partir de la qual volen trobar una expressió lírica que tengui valor per ella mateixa, que no admeti “traducció” en altres termes explicables o més planers, la poesia pura.\nEl cop d’estat de 1923 afavorirà l’aparició a Catalunya de les actituds derivades del simbolisme, l’anomenat postsimbolisme, ja que durant la dictadura de Primo de Rivera els poetes catalans es varen veure obligats a callar moltes coses a causa de la censura, això menà els poetes a evadir-se d’aquesta realitat que els desagradava o a disfressar-la. Això propicià els processos d’idealització que donaren com a resultat una poètica que pretengué arribar a l’absolut a través del somni, de la cultura; una poesia on els elements exteriors al poema hi són absents, en definitiva, l’anomenada poesia pura. Aquests fets facilitaren l’assimilació de l’estètica simbolista per part dels poetes d’aquesta generació. L’esclat de la Guerra Civil va fer que la situació canviés i alguns poetes es veieren obligats a retornar a la realitat i abandonaren l’estètica de la poesia pura. Els representants catalans més importants són Carles Riba i Bartomeu Rosselló-Pòrcel.\nBartomeu Rosselló-Pòrcel (Palma 1913-1938) L’obra de Rosselló-Pòrcel és curta, com també ho fou la seva vida: tres reculls que reuneixen una seixantena de poemes: Nous poemes, Quadern de sonets, i la seva obra més important Imitació del foc publicada pòstumament.\nLa seva poesia transmet la palpitació directa de la vida íntima i de la circumstància històrica. La seva mort prematura el convertí en un mite, en un esbós del poeta que hauria pogut ser. Exercí una influència notable en els poetes de la seva generació i ens deixà un seguit de grans poemes, entre els que destacam “En la meva mort”, “Castell de Bellver”, “A Mallorca durant la Guerra Civil”, “El captiu”, etc.\nRosselló és el primer poeta de l’illa que trenca amb la tradició de l’Escola Mallorquina, per bé que la seva poesia es troba fortament arrelada a la seva terra, Mallorca.\nRosselló rebé diverses influències, tant d’autors com de tendències literàries. Quadern de sonets i Imitació del foc queden dins el Març de la poesia pura on es barregen el mestratge de Carles Riba i la influència directa dels poetes castellans de la Generació del 27 (Guillén, Lorca, Albertí, Salinas). Rosselló-Pòrcel intentà bastir la poesia pura a través del Barroc, i no solament imità la poesia de Góngora en els recursos formals (metàfores, imatges, estrofisme), sinó que també imità els poetes barrocs catalans. Per exemple al poema “A una dama que es pentinava darrera una reixa en temps de Vicenç García” la referència al rector de Vallfogona és prou clara. La influència de la generació del 27 s’evidencia també en l’ús de la poesia popular, en el cas de Pòrcel de la poesia popular mallorquina. Una altra faceta del poeta foren les seves provatures en el camp del Surrealisme; el poema “Auca” n’és un exemple.\nDf Bartomeu Rosselló-pòrcel avanguardista Autors de la poesia Autors de poesia humorística catalana Autors de poesia catalana Poesia catalana humorística Poesia catalana anys 60